Calladita

Calladita é un filme español de 2023 escrito e dirixido por Miguel Faus, e protagonizado por Paula Grimaldo, Ariadna Gil, Pol Hermoso e Luis Bermejo.

 Sinopse 
Traballando para unha familia de clase alta da Costa Brava, a empregada doméstica colombiana Ana descobre novas formas de gozar do verán despois de coñecer a súa compañeira de servizo da casa do lado, Gisela.

 Personaxes 
 Paula Grimaldo como Ana
 Ariadna Gil como Andrea
 Luis Bermejo como Pedro
 Nany Tovar como Gisela
 Pol Hermoso como Jacobo
 Violeta Rodríguez como Claudia
 Víctor Rebull como Vic
 Eduard Torres como Pol

 Acollida 
Wendy Ide, de ScreenDaily escribiu que o filme "mestura un ton distintivo e un sorprendente sentido visual cunha abraiante interpretación de Paula Grimaldo". Davide Abbatescianni de Cineuropa valorou que o filme "se tería beneficiado dunha escritura máis nítida e sardónica". Laura Pérez de Fotogramas valorou o filme con 3 estrelas sobre 5, destacando o descubrimento de Paula Grimaldo como o mellor da obra.

 Notas 

Categoría:Filmes de 2023
Categoría:Filmes en lingua castelá
Categoría:Filmes en lingua catalá
Categoría:Filmes de España
Categoría:Filmes ambientados en Cataluña
Categoría:Filmes rodados en Cataluña